“ตลท.” จับมือ “ททท.” ส่งเสริมความรู้การเงิน “บุคลากร”
ตลาดหลักทรัพย์ฯ จับมือ “ททท.” จัดอบรมความรู้ด้านการวางแผนการเงินและการลงทุน ภายใต้โครงการ “Happy Money สุขเงินสร้างได้”
ตลาดหลักทรัพย์ฯ จับมือ “ททท.” จัดอบรมความรู้ด้านการวางแผนการเงินและการลงทุน ภายใต้โครงการ “Happy Money สุขเงินสร้างได้”
30 มิ.ย. 2565

ตลาดหลักทรัพย์แห่งประเทศไทย ร่วมกับ การท่องเที่ยวแห่งประเทศไทย (ททท.) จัดอบรมความรู้ด้านการวางแผนการเงินและการลงทุน ภายใต้โครงการ “Happy Money สุขเงินสร้างได้” จัดเต็ม 4 หลักสูตร ได้แก่ Happy Money, Happy Retirement บริหารเงินหลังเกษียณสไตล์วัยเก๋า ครบเครื่องเรื่องการออมและลงทุน และวางแผนลงทุนสม่ำเสมอด้วยหุ้นและกองทุน
โดยมีวิทยากรผู้ทรงคุณวุฒิตลาดหลักทรัพย์ฯ ร่วมบรรยายให้ความรู้แก่บุคลากร ททท. กว่า 100 คน เมื่อวันที่ 18-19 มิ.ย.65 และวันที่ 25-26 มิ.ย.65 ที่ผ่านมา เพื่อเรียนรู้วิธีการตั้งเป้าหมายทางการเงินแบบ Step by Step รวมทั้งเทคนิคการลงทุนในหุ้นและกองทุน นำไปสู่การจัดพอร์ตการลงทุนของตนเองได้อย่างเหมาะสม โดยหลังจากอบรมผู้เข้าร่วมมีความรู้เพิ่มขึ้นถึง 30%
สำหรับตลาดหลักทรัพย์ฯ พร้อมสนับสนุนองค์ความรู้ด้านการเงินการลงทุนในรูปแบบการอบรมและสื่อความรู้ทั้งออนไลน์และออฟไลน์ อาทิ หลักสูตร SET e-Learning กว่า 80 หลักสูตร ชุดคลิปความรู้ PVD Space เรื่องกองทุนสำรองเลี้ยงชีพที่ต้องรู้ การสร้างพี่เลี้ยงการเงินในองค์กร หวังให้เกิดองค์ความรู้เพื่อสนับสนุนการปรับเปลี่ยนพฤติกรรมนำไปสู่ความสำเร็จทางการเงินได้อย่างเป็นรูปธรรม ดูรายละเอียดเพิ่มเติมที่ www.set.or.th/happymoney